text: জামতৈল-জয়দেবপুর লাইন বাংলাদেশ রেলওয়ের অধীনে পরিচালিত একটি রেললাইন। এই রেললাইনটি বঙ্গবন্ধু সেতুকে কেন্দ্র করে তৈরি করা হয়।
  
  ইতিহাস
  বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। এই লাইনের কাজ শেষ হয় ২০০৩ সালে। তবে প্রাথমিক ভাবে তৎকালীন ইব্রাহিমাবাদ বর্তমানে (বঙ্গবন্ধু সেতু পূর্ব রেলওয়ে স্টেশন) এবং তৎকালীন সয়দাবাদ বর্তমানে (বঙ্গবন্ধু সেতু পশ্চিম রেলওয়ে স্টেশন) এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে  
  সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার  ও সেতু পশ্চিম  থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রডগেজ অংশ ডুয়েলগেজে রুপান্তরিত করা হয়।
  
  পূর্বাঞ্চলের সাথে পশ্চিমাঞ্চলের সংযোগকারী প্রথম ট্রেন হচ্ছে সিল্কসিটি এক্সপ্রেস যা ১৪ই আগস্ট, ২০০৩ সালে রাজশাহী রেলওয়ে স্টেশন থেকে ছেড়ে এসে নতুন এই লাইনে জয়দেবপুর রেলওয়ে স্টেশন পর্যন্ত চলাচল করে।
  
  স্টেশন তালিকা
  জামতৈল-জয়দেবপুর লাইনে থাকা রেলওয়ে স্টেশন তালিকা নিম্নে দেওয়া হলো:
  জামতৈল রেলওয়ে স্টেশন
  শহীদ এম মনসুর আলী রেলওয়ে স্টেশন
  বঙ্গবন্ধু সেতু পশ্চিম রেলওয়ে স্টেশন
  বঙ্গবন্ধু সেতু পূর্ব রেলওয়ে স্টেশন
  টাংগাইল রেলওয়ে স্টেশন
  করটিয়া রেলওয়ে স্টেশন
  মহেড়া রেলওয়ে স্টেশন
  মির্জাপুর রেলওয়ে স্টেশন
  বঙ্গবন্ধু হাইটেক পার্ক রেলওয়ে স্টেশন
  মৌচাক রেলওয়ে স্টেশন
  জয়দেবপুর রেলওয়ে স্টেশন
  শাখা লাইন
  বঙ্গবন্ধু সেতু পূর্ব রেলওয়ে স্টেশন
  ভূয়াপুর রেলওয়ে স্টেশন
  হেমনগর রেলওয়ে স্টেশন
  শহীদনগর রেলওয়ে স্টেশন
  এডঃ মতিউর রহমান রেলওয়ে স্টেশন
  তারাকান্দি রেলওয়ে স্টেশন
  বয়ড়া রেলওয়ে স্টেশন
  সরিষাবাড়ী রেলওয়ে স্টেশন
  বাউসী রেলওয়ে স্টেশন
  জাফরশাহী রেলওয়ে স্টেশন
  জামালপুর রেলওয়ে স্টেশন
  
  শাখা লাইন
  
  বঙ্গবন্ধু সেতু পূর্ব-জামালপুর লাইন 
    
  বঙ্গবন্ধু সেতু পূর্ব থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন প্রধনমন্ত্রী শেখ হাসিনা কর্তৃক উদ্বোধন করা হয়।
  
  তথ্যসূত্র
  
  বিষয়শ্রেণী:বাংলাদেশের ডুয়েলগেজ রেলপথ
  বিষয়শ্রেণী:বাংলাদেশের মিটারগেজ রেলপথ
title: জামতৈল-জয়দেবপুর লাইন